Twee gewond ná hulle van polisie vlug | Maroela Media
Twee gewond ná hulle van polisie vlug
ŉ Verdagte wat deur die polisie gesoek is in verband met sake van verkragting en sakeroof is Saterdagaand tydens ŉ skietgeveg met die polisie gewond.
Brig. Motlafela Mojapelo, woordvoerder van die polisie, het gesê die polisie is reeds sedert Augustus verlede jaar op die 32-jarige verdagte se spoor. Die man word verbind met sake van verkragting en sakeroof in die Jane Furse-gebied naby Groblersdal in Limpopo.
“Die verdagte was saam met twee vriende in ŉ motor toe die polisie aangedui het dat hulle moet stilhou. Die bestuurder van die voertuig het egter probeer wegjaag en die polisie het op die motor geskiet. Die verdagte het veelvuldige skietwonde opgedoen en een van sy vriende is ook raakgeskiet,” het Mojapelo gesê.
Die twee beseerdes is na ŉ hospitaal geneem waar hulle tans aansterk. Die polisie het op die toneel op ŉ vuurwapen en die voertuig beslag gelê.
Die verdagte sal in die hof verskyn sodra hy uit die hospitaal ontslaan is.
Guptas is ‘die rotte wat die skip verlaat’
Wonder hoekom is ek ewe skielik dors?
En as ek so na die foto kyk was die verdagte nogal dors òok????
Met die tjorrie probeer wegjaag??……..
Ja Sus…sê ek ook! Ok maar lekker stupid…
Waar hulle hierdie skietgoed kry verstaan ek nie
Irene, dit is skietgoed wat deur wetsgehoorsaamde burgers oorhandig is aan die Polisie om vernietig te word. Nou word dit verkoop en uitgedeel aan bendes om hierdie einste wetsgehoorsaamde burgers te beroof en te vermoor.
SAPD = 1
Fiat = 0